ศธ.เดินหน้าสอนบทบาทหญิงชายปี 59
ชี้เจตคติเรื่องเพศยังไม่เปลี่ยนแปลง จี้ อปท.สร้างความเสมอภาค,ศ.ดร.ยงยุทธ ยุทธวงศ์ รองนายกรัฐมนตรี เปิดเผยภายหลังเป็นประธานประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ว่า ที่ประชุมได้รับรายงานการประเมินความก้าวหน้าของแผนพัฒนาสตรีในช่วงแผนพัฒนาเศรษฐกิจและสังคมแห่งชาติ ฉบับที่ 11 (2555-2559) ระยะ ครึ่งแผน ซึ่งกรมกิจการสตรีและสถาบันครอบครัวได้ให้คณะสังคมสงเคราะห์ศาสตร์ ม.ธรรมศาสตร์ เป็นผู้ประเมิน พบว่าภาพรวมมีความก้าวหน้าน้อยกว่าที่คาด โดยเฉพาะด้านเจตคติเรื่องความเสมอภาคระหว่างเพศที่ยังไม่ค่อยเปลี่ยนแปลง การดำเนินยุทธศาสตร์พัฒนาสตรีด้านต่างๆ จะไม่ได้ผลหากผู้ชายไม่ได้เข้ามามีส่วนร่วม เพราะทัศนคติชายและครอบครัวมีผลอย่างมาก ซึ่งต้องเป็นการพัฒนาหญิงชายร่วมกัน ทั้งนี้ ที่ประชุมเน้นถึงชุมชนโดยเฉพาะองค์กรปกครองส่วนท้องถิ่น (อปท.) มีบทบาทอย่างมากในการสร้างความเสมอภาคระหว่างเพศ,รองนายกรัฐมนตรีกล่าวด้วยว่า ที่ประชุมยังรับทราบความก้าวหน้าการจัดทำหลักสูตรบทบาทหญิงชาย ซึ่งดำเนินการร่วมกันระหว่างกระทรวงการพัฒนาสังคมและความมั่นคงของมนุษย์ (พม.) และกระทรวงศึกษาธิการ (ศธ.) ขณะนี้อยู่ระหว่างพัฒนาหลักสูตร โดย ศธ.รับที่จะนำหลักสูตรไปดำเนินการ โดยอาจจะสอดแทรกเข้าไปเป็นส่วนหนึ่งในหลักสูตร ความเป็นพลเมือง ไม่ได้เน้นให้มีหลักสูตรเพิ่ม แต่ให้เน้นเรื่องการปฏิบัติและสร้างทัศนคติที่ดีเพื่อปลุกจิตสำนึกคนมากกว่า คาดว่าจะเริ่มใช้ปีการศึกษา 2559 อย่างไรก็ตาม เรื่องสื่อก็มีความสำคัญ อย่างเช่น การแสดงบทบาทหญิงชายในละคร ไม่ควรมุ่งแต่สื่อถึงฝ่ายชายรังแกหญิงและยังกลายเป็นพระเอก ซึ่งต้องลดความเหลื่อมล้ำและอคติต่างๆเกี่ยวกับหญิงชายเพื่อให้เกิดความเสมอภาค นอกจากนี้ที่ประชุมยังมีข้อเสนอเพิ่มเติมในข้อเสนอสมัชชาสตรีระดับชาติประจำปี 2558 ซึ่งประชุมเมื่อต้นเดือน มี.ค. และจะนำเสนอ ครม. โดยเฉพาะประเด็นเรื่องการค้าสตรีและเด็กหญิง รวมถึงการดูแลประชากรสูงอายุ.
ศ.ดร.ยงยุทธ ยุทธวงศ์ รองนายกรัฐมนตรี เปิดเผยภายหลังเป็นประธานประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.)
ข่าวการศึกษา,ความเสมอภาค,เรื่องเพศ,ทัศนคติ,ความเสมอภาคระหว่างเพศ,ยงยุทธ ยุทธวงศ์,ข่าว,ไทยรัฐฉบับพิมพ์